**700-as Klub CBN 3 (Terry Meeuwsen)
„Vakmerő Önátadás 1. rész”**

**TERRY:** Az „Iris Global” Szolgálat vezetőjeként Heidi Bakert sokféleképpen nevezték már el. Evangélistának, tanítónak, misszionáriusnak, azonban az a több ezer gyerek, akik felé szolgál, más néven ismeri őt. Méghozzá úgy: „Heidi mama” – aki épp itt van most velünk! Szeretnénk bemutatni legújabb könyvét, melynek címe „Vakmerő Önátadás!” – hú, ez aztán nem semmi könyvcím! Azt hiszem, mégis ez jellemzi legjobban Heidi a szíved, azt, ahogy törődsz azokkal a gyerekekkel és emberekkel, akik felé szolgálsz. Férjeddel, Rollanddal közösen írtátok ezt a könyvet. Sokszor a gyerekekről szoktunk téged kérdezni, azonban mindnyájunk számára óriási az az üzenet, amit leírtatok ebben a könyvbe. Számodra mit jelent a „vakmerő önátadás”?

***HEIDI****: Azt, hogy adj oda mindened Jézusnak! Annyira szolgáltasd ki magad Neki a jelenlétében, hogy bármit mond neked megteszed, bárhová küld, elmész. Nem számít, hogy mit kér tőled, mivel a szíved szélesre kitártad Felé és ott élsz Isten szívében!*

**TERRY**: És te így éled az életed már nagyon-nagyon sok éve. Két héttel az esküvőtök után, volt a zsebetekben 30 dollár és csak egy oda-útra szóló jegy. Beszélj erről egy kicsit.

***HEIDI****: Nos, tudtuk, hogy Isten elhívott bennünket misszióba. Csak egyetlen közös ebédünk volt Rollanddal, és utána össze is házasodtunk. Imádkoztunk együtt, de nem is randiztunk. Csak tudtuk, hogy Isten elhívott bennünket. Csak imádkoztunk, arccal a földre borulva kerestük Istent, aki azt a kijelentést adta, hogy menjünk Indonéziába. Benne bíztunk és az esküvőnk napján sikerült megvennünk egy oda-útra való jegyet csupán, és mostmár 34 éve misszionáriusok vagyunk.*

**TERRY**: Akkor még Indonéziában voltatok, de mostmár Afrikában. Egy újabb régióba mentetek, nos olyan sok helyen vagytok, hogy nyomon követni is nehéz…

***HEIDI****: Már 20 éve Mozambikban élünk, az az otthonunk. Pembán, Észak-Mozambikban élünk. Az életünk egyharmadát pedig utazással töltjük, és arra bátorítunk másokat, hogy ők is adják oda az életüket az Úrnak.*

**TERRY:** Beszélj egy kicsit a makua törzsről, mivel elég sok figyelmeteket fordítjátok rájuk. Elmondanád, hogy miért?

***HEIDI****: Az oka annak, hogy annyira fókuszálok a makua népre az, hogy amikor ott voltam Isten jelenlétének dicsőségében, arcra borultam és teljesen kiszolgáltattam magam Istennek az imádatában, hogy azt mondtam: „még ha visszaküldenél engem Laguna Beach-re is, elmennék.” Ténylegesen ennyire kiszolgáltattam magam Neki. Ekkor azt mondta: „Megnyernéd számomra az elveszett makua mennyasszonyomat…?” Azt sem tudtuk hol vannak, a férjem rájuk talált Észak-Mozambikban. Mi akkor Mozambik déli részén éltünk.*

**TERRY**: És hallottál már róluk korábban?

***HEIDI****: Soha nem hallottam róluk, még azt a szót sem hallottam azelőtt, de megtaláltuk őket és rájöttünk, hogy ők voltak azok Afrika keleti részén, ahol még SOHA nem hirdették az Evangéliumot. Odaadtuk erre az életünket. Azon a helyen, ahol egyetlen hívő ember sem volt, mostmár 11 éven belül 2,700 gyülekezet alakult! Ott, a makua nép között: a siketek hallanak, a vakok látnak, a bénák járnak, a szegények meghallják a Jó Hírt, Isten pedig betör ennek a törzsnek az életébe! Ez dicsőségteljes! Rátalálnak Isten szeretetére!*

**TERRY**: Úgy tűnik, te soha nem veszítetted el a tüzet és a szenvedélyt a szívedből aziránt, amire Isten elhívott téged. Hogy tudod ezt felgerjeszteni és ebben állandóan megmaradni?

***HEIDI****: Úgy, hogy szerelmes vagyok! Annyira szerelmes vagyok Jézusba! Nagyon szeretem Őt imádni! Szeretek ott lenni a jelenlétében és csak keresni az Ő arcát! Ezért szeretem a Belső szobám, a titkos helyem Vele.*

**TERRY**: Volt egy olyan mondatod, hogy semmibe nem kerül Istent szeretni, azonban nem számít, mennyibe kerül! Nahát, ez egy erőteljes kijelentés. Ez uralja az életed. Így van?

***HEIDI****: Igen! Mert amikor meglátod annak gyönyörűségét, hogy kicsoda Jézus, amikor igazán megismered Őt és találkozol az Atyával az intimitás mélységeiben, nem számít már, mennyibe kerül, mert olyan érzésed van, hogy semmibe nem kerül elmenni a világ legsötétebb helyeire, még akkor is, ha rád lőnek. Nem kerül semmibe, bárhová elmész, mert szerelmes vagy. Ha nagyon mélyen szerelmes vagy Istenbe, nem érzed úgy, mintha ez valamibe kerülne.*

**TERRY**: Teljesen igazad van mindezzel kapcsolatban. Teljesen igaz! Szeretném, ha elmesélnéd a történetét annak a kisfiúnak, akit Salmónak hívnak.

***HEIDI****: Ő ott járkálgatott a szemétkupac tetején, járkált ide-oda az utcákon, koldult, de az Irgalmas Isten jóvoltából rátaláltunk erre a gyönyörű kincsre. Eljött velünk, hogy ott lakjon a gyerek-falunkban. Dongalábú volt, teljesen el voltak formálódva a lábai, ezért szülei kidobták őt a szemétre. Dongalába miatt nem akarták őt, mert annyira el volt deformálódva. Mi azonban akartuk őt. Gyönyörűséges!*

**TERRY**: Minden gyermek számít!

***HEIDI****: Minden gyermek számít! Ezért magunkhoz vettük őt, találkozott Jézussal. Épp egy evangelizáción voltunk, ahol mindig megengedjük a gyerekeknek, hogy prédikáljanak, tanítsanak és szolgáljanak az emberek felé, a kis 10 éveseinknek ott a vadonban történő evangelizáción. Megkérdeztem tőle: „mit látsz, Isten mit mutat neked?” Erre ő: „látok valakit, aki nem tud megfelelően járni és Isten meggyógyítja.” Én azon gondolkodom: „de hát te vagy az, aki nem tud jól járni…” Ezt gondoltam, de azt mondtam: „oké!” Bemondta tehát a mikrofonba. Mi ott vagyunk egy sötét szellemi helyen, a vadon legvadonjában azok között, akik még soha nem hallották az Evangéliumot. Az árnyékból előtűnik egy pici kis görnyedt asszony, a hátára kötve egy 3 év körüli kisgyerek. Fogta, letette ezt a gyereket a koszos földre, aki szétterült, mert semmilyen izma nem volt, ami egybetarthatta volna a testét. Salmón rám nézett egy huncut kis vigyorral az arcán: „mama, ezt jól láttam!” Azt mondtam neki: „oké, gyerünk és tedd meg, amit Isten mutatott.” Megragadta ezt a kislányt, felemelte onnan a földről. Semmilyen működő izma nem volt, háton fekve hevert a földön. Salmón megragadta a kezeit, és ahogy felemelte, a gyerek felugrott! Teljesen – tökéletesen meggyógyult és azonnal elkezdett járni! Annyira erőteljes volt! Salmón tele van Jézussal! Óriási a szívében a szenvedély. Nem a saját béna lábára tekintett! Azt mondtam: „Uram, már évek óta imádkozunk a lábáért, nem egyenesedtek ki a lábai. Épp meglátta ezt az őrült nagy fantasztikus csodát ott a vadonban. Mit akarsz cselekedni?” Az Úr azt jelentette ki, hogy egy sebész-orvost akar használni! És pont ez történt. Van a vadonban egy helikopterünk, amit a férjem vezet, ő a pilóta. Azzal vitte el őt a mozambiki központunkba - Malawiba, Bengulába és az a sebész, aki ott volt a vadonban, teljesen helyrehozta a lábait! Hat hónapba telt mindkét lábát teljesen helyrehozni, és a mi saját orvosunk tette, a saját klinikánkról – elrepült vele Carabinba. A teljes falu, két ország és rengeteg szeretet kellett hozzá, de most már Salmón teljesen egyenes lábakkal jár! És még mindig hirdeti az Evangéliumot, méghozzá óriási tűzzel!*

**TERRY**: Annyi sok történetet tudnál még mesélni csodákról, melyek azért történnek, mert „vakmerő önátadásban” élsz. Ez Heidi új könyvének címe is, mely kapható a cbn.com oldalán. Heidi, nagyon köszönjük, hogy itt voltál, mindig óriási öröm, amikor itt vagy. Szeretünk téged!

***HEIDI****: Köszönöm, én is szeretlek titeket!*

**TERRY**: Köszönjük!